Ալյասկիտ

Ալյասկիտ (անվանումը՝ Ալյասկա թերակղզուց), գրանիտային տիպի լրիվ բյուրեղային խորքային ապար։

Հիմնականում կազմված է ալկալային դաշտային սպաթներից (60-65 տոկոս) և քվարցից (35-40 տոկոս), երբեմն շատ փոքր քանակությամբ պատահում են մուգ գույնի միներալներ։

Գույնը՝ սպիտակավուն կամ մոխրավուն, կառուցվածքը՝ հատիկային, երբեմն՝ ծակոտկեն։

Տարածված է Ղազախստանում, միջինասիական հանրապետություններում, Կովկասում և այլն։

Ապարներ